laion/Wikipedia-Exotic huggingface dataset:
নাওফিল ইবনে হারিস

নাওফিল ইবন হারিস (মৃত্যু ১৫ হিজরি) রাসুল এর একজন প্রসিদ্ধ সাহাবা ও চাচাত ভাই ছিলেন । তিনি একজন খ্যাতনামা কবি ছিলেন । নাওফিল ইবনে হারিসের আসল নাম নাওফিল ও উপনাম আবু হারিস । পিতার নাম হারিস ইবনে আব্দুল মুত্তালিব ও মাতার নাম গাযিয়া । নাওফিল কুরাইশ বংশের হাশেমী শাখার সন্তান ।তিনি মুহাম্মদ এর চাচাতো ভাই ছিলেন । রাসূলুল্লাহ ইসলামের দাওয়াত শুরু করতেই নিকটতম আত্মীয়রা বিরোধিতা করলেও নাওফিলের মনে রাসুল এর প্রতি ভালোবাসা ছিলো । কিন্তু বদরের আগ পর্যন্ত ইসলাম গ্রহণ করেননি । মক্কার মুশরিকদের চাপে বাধ্য হয়ে তিনি মুসলমানদের বিরুদ্ধে লড়াই করার জন্য বদরে যান । কিন্তু তিনি কোন মতেই মুহাম্মদ এর বিরুদ্ধে যুদ্ধ করতে রাজি ছিলেন না । বদরে মক্কার কুরাইশ বাহিনীর পরাজয় হলে অন্যদের সাথে তিনিও বন্দী হন । এই বন্দী অবস্থায় ইসলাম গ্রহণ করেন। অবশ্য অন্য একটি মতে তিনি খন্দক যুদ্ধের বছর ইসলাম গ্রহণ করেন এবং মদীনায় থেকে যান । ইসলাম গ্রহণের পূর্ব থেকেই নাওফিল ও আব্বাসের মধ্যে অন্তরঙ্গ সম্পর্ক ছিল । এ কারণে রাসূল তাদের দুজনের মধ্যে দ্বীনী ভাতৃ সম্পর্ক প্রতিষ্ঠা করে দেন এবং দুজনের বসবাসের জন্য দুটি বাড়ীও বরাদ্দ করেন । বাড়ী দু’টির একটি ছিল মসজিদে নববী সংলগ্ন ‘রাহবাতুল কাদা’ নামক স্থানে এবং অন্যটি ছিল বাজারে─ সানিয়াতুল বিদা এর রাস্তায়। মদীনায় আসার পর সর্ব প্রথম মক্কা বিজয়ে অংশগ্রহণ করেন । এরপর তায়েফ ও হুনাইনসহ বিভিন্ন অভিযানে যোগ দিয়ে বিশেষ যোগ্যতা ও বীরত্ব প্রদর্শন করেন। বিশেষত হুনাইনে তিনি চরম সাহসিকতা দেখান । মুসলিম বাহিনী যখন বিক্ষিপ্ত হয়ে পড়ে এবং পরাজয়ের দ্বারপ্রান্তে উপনীত হয় তখনও তিনি শত্রুর মোকাবিলায় পাহাড়ের মত অটল থাকেন । এই যুদ্ধে তিনি মুসলিম বাহিনীকে প্রভূত সাহায্য করেন। যাত্রার প্রাক্কালে তিন হাজার নিযা তিনি রাসূল এর হাতে তুলে দেন । রাসূল মন্তব্য করেনঃ ‘আমি যেন দেখছি, তোমার তীরগুলি মুশরিকদের পিঠসমূহ বিদ্ধ করছে । নাওফিল ছিলেন একজন ভাল কবি ছিলেন । ইসলাম গ্রহণের পর স্বীয় অনভূতি অনেক কবিতায় প্রকাশ করেছেন। তার কয়েকটি পঙ্‌ক্তি নিম্নরূপঃ ‘দূরে যাও, দূরে যাও, আমি আর তোমাদের নই। কুরাইশ নেতাদের দ্বীনের সাথে আমার কোন সম্পর্ক নেই। আমি সাক্ষ্য দিয়েছি, মুহাম্মাদ নিশ্চয়ই নবী। তিনি তার প্রভুর কাছ থেকে হিদায়াত ও দিব্যজ্ঞান নিয়ে এসেছেন। তিনি আল্লাহর রাসূল─তাকওয়ার দিকে আহবান জানান, আল্লাহর রাসূল কোন কবি নন। এই বিশ্বাস নিয়ে আমি বেঁচে ‍থাকবো। কবরেও আমি এই বিশ্বাসের ওপর শুয়ে থাকবো। আবার কিয়ামতের দিন এই বিশ্বাস নিয়ে ওঠবো।’ রাসুল নাওফিলকে খুব ভালোবাসতেন । মদীনার এক মহিলার সাথে রাসূল তার বিয়ে দেন । তখন তার ঘরে কোন খাবার নেই। রাসূল নিজের বর্মটি আবু রাফি ও আবু আইউব এর হাতে দিয়ে এক ইয়াহুদীর নিকট পাঠান । তারা বর্মটি সেই ইয়াহুদির নিকট বন্ধক রেখে বিনিময়ে প্রাপ্ত অর্থ দিয়ে ত্রিশ সা যব খরীদ করে রাসূলুল্লাহর নিকট নিয়ে আসেন। তিনি তা নাওফিলকে দান করেন তার পারিবারিক খরচের জন্য । নাওফিল ইবনে হারিস ১৫ হিজরিতে মদীনায় ইনতিকাল করেন এবং খলীফা উমার তার জানাযার নামাযের ইমামতি করেন। মদীনার জান্নাতুল বাকী গোরস্তানে তাকে দাফন করা হয়। (বইঃ আসহাবে রাসূলের জীবনকথা – দ্বিতীয় খন্ড)।  টীকাঃ সীরাতু ইবন হিশাম ২/৩।  আল ইসাবা-৩/৫৭৭।  [টীকাঃ সীরাতু ইবন হিশাম-২/৩]।
কণ্ব মুনি

কণ্ব (কর্ণেশ) (সংস্কৃত: कण्व káṇva) ছিলেন ত্রেতা যুগের একজন প্রাচীন হিন্দু ঋষি, যার কাছে ঋগ্বেদের কয়েকটি স্তব লিপিবদ্ধ রয়েছে। তাকে ঘোরের পুত্র এবং অঙ্গিরসদের একজন বলা হত৷ তাকে কখনো কখনো সাতটি ঋষির (সপ্তর্ষি) তালিকায় অন্তর্ভুক্ত করা হয়। কণ্ব (কর্ণেশ) শুক্ল যজুর্বেদের একটি বৈদিক শাখার প্রতিষ্ঠাতার নামও, কণ্ব মহর্ষি ছিলেন তেলুগু ভাষার প্রথম ব্যাকরণবিদ, কণ্ব (কর্ণেশ) বেশ কয়েকজন রাজকুমার ও রাজবংশের প্রতিষ্ঠাতা এবং বেশ কয়েকজন লেখকের নামও। কণ্ব (কর্ণেশ) হলেন রাজা বাসুদেব কণ্ব (খ্রিস্টপূর্ব প্রথম শতাব্দী) এর বংশধর। কণ্ব আত্মারও একটি শ্রেণি, যাদের বিরুদ্ধে অথর্ব বেদ-এর ২.২৫ স্তবক কবচ হিসাবে ব্যবহৃত হয়েছে। এদেরকে হরিয়ানার ঝাজ্জর জেলার পাহাসৌর গ্রামে (যেখানে কেবল ব্রাহ্মণ বাস করেন) পূর্বসূরীদের অনুসারে কর্ণেশ নাম দ্বারা আখ্যায়িত করা হয়। প্রমাণ পাওয়া যেতে পারে এই গ্রামে। পাহসৌর গ্রাম ছাড়াও কিছু কণ্ব পরিবার ঝাজ্জর বাহাদুরগড় সড়কের ভাদানী গ্রামেও বাস করে। গৌড়ীয় বৈষ্ণব ধারা অনুসারে শ্রীকৃষ্ণের জন্মের পর কণ্ব মুনি তার নাম রাখেন দেবচক্রপাণি। কাশীরাম দাস মহাভারত আদিপর্ব Dowson, John: A Classical Dictionary of Hindu Mythology & Religion.
আইবেরীয়-ককেশীয় ভাষাসমূহ

আইবেরীয়-ককেশীয় ভাষাপরিবারের ধারণাটি সর্বপ্রথম প্রস্তাব করেন জর্জীয় ভাষাবিদ আর্নল্ড চিকোবাভা। তিনি ককেশীয়ার নিম্নলিখিত তিনটি ভাষাপরিবারকে একটি ভাষাগোষ্ঠীতে অন্তর্ভুক্ত করেছিলেন, দক্ষিণ ককেশীয়, বা কার্টভেলীয়। উত্তরপশ্চিম ককেশীয়, বা সির্কেসীয়। উত্তরপূর্ব ককেশীয়, বা নাখো-দাগেস্তানীয়। আইবেরীয়-ককেশীয় গোষ্ঠীতে আরও তিনটি বিলুপ্ত ভাষা অন্তর্ভুক্ত করা হয়: হাত্তীয় ভাষা, যেটিকে কিছু ভাষাবিদ উত্তরপশ্চিম ককেশীয় পরিবারে অন্তর্ভুক্ত করেন, এবং হুরীয় ও উরার্তীয় ভাষা, যেটিকে উত্তরপূর্ব পরিবারে অন্তর্ভুক্ত করা হয়। তিনটি পরিবারের মধ্যে জ্ঞাতিত্ব বিতর্কিত। উত্তরপশ্চিম এবং উত্তরপূর্ব ককেশীয়কে ভিন্ন উত্তর ককেশীয় ভাষাপরিবারের অন্তর্গত হিসাবে গণ্য করা হয়ে থাকে। সের্গেই স্তারোস্তিন এবং সের্গেই নিকোলায়েভের মত ভাষাবিদরা মনে করেন যে এই দুটি ভাষাগোষ্ঠী প্রায় পাঁচ হাজার বছর আগে একটি ভাষা থেকে উদ্ভূত হয়েছিল। তবে এই প্রস্তাবটি মূল্যায়ন করা কঠিন, এবং ফলত এটি এখনও বিতর্কিত। অপরদিকে দক্ষিণ এবং উত্তর ককেশীয় গোষ্ঠীগুলির মধ্য কোন প্রতিভাত জ্ঞাতিত্ব নেই, এবং তাই দক্ষিণ ককেশীয় বা কার্টভেলীয় ভাষাপরিবারকে বর্তমানে উত্তর ককেশীয়ের থেকে জাতিগতভাবে ভিন্ন হিসাবে গণ্য করা হয়। এমনকি জোসেফ গ্রিনবার্গের ভাষাশ্রেণীবিন্যাসেও এই দুটিকে ভিন্ন সম্পর্কহীন ভাষাপরিবার ধরা হয়েছে। তাই "আইবেরীয় ককেশীয়" আখ্যাটি উপযুক্ত ভৌগোলিক সংজ্ঞা হিসাবেই রয়ে গেছে। পরিবারের নামের "আইবেরীয়" বলতে আইবেরিয়া রাজ্য (প্রাচীন) বোঝায় - পূর্ব জর্জিয়া কেন্দ্রিক একটি রাজ্য যেটি খ্রিস্টপূর্ব চতুর্থ শতাব্দী থেকে খ্রিস্টীয় পঞ্চম শতাব্দী অবধি ছিল এবং আইবেরীয় উপদ্বীপের সাথে সম্পর্কিত নয়। চিকোবাভা ভাষাবিজ্ঞান প্রতিষ্ঠান ককেশাসের ভাষা টুইটে, কেভিন (২০০৮): "দ্য রাইজ ফল রিভাইভাল অফ দ্য আইবেরো-ককেশিয়ান হাইপোথিসিস", হিস্টোরিওগ্রাফিয়া লিঙ্গুইস্টিকা খণ্ড ৩৫, সংখ্যা ১-২, পৃঃ ২৩-৮২। দ্য ইয়ারবুক অফ দ্য আইবেরিয়ান-ককেশিয়ান লিঙ্গুইস্টিক্স (তিবিলিসি)। রেভ্যু দে কার্তভেললজি এত কোকাসলজি (প্যারিস). তিবিলিসি রাষ্ট্রীয় বিশ্ববিদ্যালয় ককেশীয়তত্ত্ব প্রতিষ্ঠান তিবিলিসির জর্জিয়া বিজ্ঞান আকাডেমির চিকোবাভা ভাষাবিজ্ঞান প্রতিষ্ঠান। জার্মানির ইয়েনা বিশ্ববিদ্যালয়ের ককেশীয়তত্ত্ব বিভাগ। তিবিলিসি রাষ্ট্রীয় বিশ্ববিদ্যালয় ভাষাবিজ্ঞান অনুষদ।
বাস স্টেশন

বাস স্টেশন এমন একটি পূর্বনির্ধারিত নির্দিষ্ট স্থান বা কাঠামো যেখানে শহরের বা আন্তঃনগর বাসগুলো যাত্রীদের বাসে উঠতে কিংবা বাস থেকে নামিয়ে দেওয়ার জন্য থাকে। যদিও বাস ডিপো শব্দটি কোনও বাস স্টেশনকে বোঝাতে ব্যবহার করা যেতে পারে, তবে এটি সাধারণত একটি বাসের গ্যারেজকে বোঝায়। বাস স্টেশন বাসস্টপের চেয়ে বড়, যা সাধারণত রাস্তার পাশে একটি জায়গা, যেখানে বাস থামতে পারে। এটি বেশ কয়েকটি রুটের টার্মিনাল স্টেশন হিসাবে ব্যবহার করা যেতে পারে। বাস স্টেশন প্ল্যাটফর্ম স্থির বাস লাইনে নির্ধারিত হতে পারে, একটি পরিবর্তনশীল যাত্রী তথ্য সিস্টেমের সাথে একত্রিত করে। পরেরটির জন্য কম প্ল্যাটফর্মের প্রয়োজন, কিন্তু যাত্রী আগে থেকে প্ল্যাটফর্মটি ভালভাবে জানার এবং সেখানে অপেক্ষা করার স্বাচ্ছন্দ্য সরবরাহ করে না। একটি অভিগম্য স্টেশন হল একটি সর্বজনীন পরিবহন যাত্রীবাহী স্টেশন যা পূর্ব প্রস্তুতকৃত অ্যাক্সেস সরবরাহ করে, এটি ব্যবহারযোগ্য হয় এবং এতে কোন শারীরিক বাধা থাকে না, যাতে হুইলচেয়ার ব্যবহারকারী সহ প্রতিবন্ধীদের প্রবেশ সীমাবদ্ধ বা নিষিদ্ধ হয়। ভারতের চেন্নাইয়ে অবস্থিত চেন্নাই মফস্বল বাস টার্মিনাল এশিয়ার বৃহত্তম বাস স্টেশন, যার আয়তন ৩৭ একর (১৫০,০০০ বর্গমিটার)। ২০১৮ সালের হিসেব মতে, এটি এক সাথে ৭০০ বাস এবং দিনে ৫,০০০ হাজার বাস ও ৫০,০০০ হাজার যাত্রী পরিচালনা করে। সিঙ্গাপুরের উডল্যান্ড টেমপোয়ারি বাস ইন্টারচেঞ্জ হল বিশ্বের সবচেয়ে ব্যাস্ত বাস স্টেশনগুলোর একটি। এটি ৪২ টি বাস সার্ভিসে প্রতিদিন ৪০০,০০০ জন যাত্রী পরিচালনা করে। বেদোক এবং ট্যাম্পাইনস বাস ইন্টারচেঞ্জ শহরে প্রতিদিন একই সংখ্যক যাত্রী পরিচালনা করে। ইউরোপের ফিনল্যান্ডে অবস্থিত কাম্পি সেন্টার বিশ্বের বৃহত্তম ভূগর্ভস্থ বাস স্টেশন, যার কাজ ২০০৬ সালে সমাপ্ত হয়েছিল। টার্মিনালটি সম্পূর্ণ করতে ১০০ মিলিয়ন ইউরো ব্যয় হয়েছে এবং ডিজাইন ও তৈরি করতে ৩ বছর সময় লেগেছে। আজ, ২৫,০০০ বর্গমিটার আয়তনের এই বাস টার্মিনালটি ফিনল্যান্ডের সবচেয়ে ব্যস্ততম বাস টার্মিনাল। টার্মিনালটিতে প্রতিদিন গড়ে প্রায় ১৭০টি যাত্রীবাহী বাস প্রায় ১৭০,০০০ জন যাত্রী বহন করছে। বাংলাদেশের সবচেয়ে বড় বাস স্টেশন সায়েদাবাদ বাস টার্মিনাল, যা ১০ একর জায়গার উপর প্রতিষ্ঠিত। এখানে একসাথে ১৯০০টি বাস রাখার ব্যবস্থা আছে। প্রতিদিন ৬০টি রুটে গড়ে ৮০০ বাস এ স্টেশন ছেড়ে যায়। বাস টার্মিনাস বাস গ্যারেজ বাসস্টপ রেলওয়ে স্টেশন মহাখালী বাস টার্মিনাল আন্তর্জাতিক বিমানবন্দর "New hightech bus station in Amstelveen opened"। Vialis। ২০০৯-১০-১৩। ২০১২-০৯-১৭ তারিখে মূল থেকে আর্কাইভ করা। সংগ্রহের তারিখ ২০১০-০২-০৭।  "Federal Transit Administration - Part 37-Transportation Services for Individuals with Disabilities - 0726CB3D4779478E8B60DA001A4ABF47"। জুন ১২, ২০১০ তারিখে মূল থেকে আর্কাইভ করা। সংগ্রহের তারিখ অক্টোবর ১৪, ২০১৯।  Dorairaj, S. (২৮ ডিসেম্বর ২০০৫)। "Koyambedu bus terminus gets ISO certification"। The Hindu। Chennai: The Hindu। ৫ জুলাই ২০০৬ তারিখে মূল থেকে আর্কাইভ করা। সংগ্রহের তারিখ ১৬ অক্টো ২০১১।  "Bus terminus chokes under rush"। The Times of India। Chennai: The Times Group। ১৩ জানুয়ারি ২০১০। ২৬ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৬ অক্টো ২০১১।  Khew, Carolyn (১৩ মার্চ ২০১৬)। "Bus interchange rolls out free buggy rides and more"। The Straits Times। Singapore। সংগ্রহের তারিখ ১৫ জুন ২০১৯।  "Kamppi –The Helsinki Underground Bus Terminal"। Xtralis। ২০০৯-০৯-১৫ তারিখে মূল (pdf) থেকে আর্কাইভ করা। সংগ্রহের তারিখ ২০১০-০২-০৭।  "ঢাকার বাস টার্মিনাল"। আমার ঢাকা। সংগ্রহের তারিখ ১৬ অক্টোবর ২০১৯।
১ম বাচসাস পুরস্কার

১ম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের প্রথম আয়োজন। ১৯৭২-৭৩ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৫টি বিভাগে ১৭ জন বিজয়ীকে পুরস্কার প্রদান করা হয়। আবার তোরা মানুষ হ শ্রেষ্ঠ চলচ্চিত্র এবং স্টপ জেনোসাইড শ্রেষ্ঠ প্রামাণ্য চলচ্চিত্র বিভাগে পুরস্কার লাভ করে। তিতাস একটি নদীর নাম ও লালন ফকির যৌথভাবে সর্বোচ্চ চারটি পুরস্কার লাভ করে। জোয়াদ, আবদুল্লাহ (২০১০)। বাংলাদেশের চলচ্চিত্র: পাঁচ দশকের ইতিহাস। ঢাকা: জ্যোতিপ্রকাশ। পৃষ্ঠা ৪৭৩। আইএসবিএন 984-70194-0045-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) বাংলা মুভি ডেটাবেজে ১৯৭৩ সালের পুরস্কারসমগ্র
ইটাচুনা

ইটাচুনা হুগলি জেলার একটি গ্রাম। এটি ভারতের পশ্চিমবঙ্গ রাজ্যের হুগলি জেলার চুঁচুড়া মহকুমার পান্ডুয়ার সি ডি ব্লকের ইটাচুনা-খন্যানের একটি গ্রাম পঞ্চায়েত। ২০১১ সালে ভারতের জনগণনা অনুসারে, ইটাচুনার মোট জনসংখ্যা ছিল ১,৪৫১ জন, যার মধ্যে ৭৩৫ (৫১%) জন পুরুষ এবং ৭১৬ (৪৯%) জন মহিলা ছিলেন। ৬ বছরের নিচের জনসংখ্যা ছিল ১৪৬। ইটাচুনায় মোট সাক্ষরের সংখ্যা ছিল ১,০৩৪, যা ৬ বছরেরও বেশি জনসংখ্যার ৭৯.২৩%। পোলবা-খন্যান রোডের একটি ছোট অংশ ইটাচুনাকে সড়কপথে এসএইচ ১৩ অথবা জিটি রোডের সাথে সংযুক্ত করেছে। রেলপথে এর নিকটতম রেলওয়ে স্টেশনটি হল খন্যান রেল স্টেশন। এটি হাওড়া-বর্ধমান মূল লাইনের একটি কলকাতা শহরতলির রেলস্টেশন যা ভারতীয় রেলের পূর্ব রেলওয়ে অঞ্চল দ্বারা পরিচালিত। এখানে একটি সাধারণ স্নাতক মহাবিদ্যালয় রয়েছে। তার নাম বিজয় নারায়ণ মহাবিদ্যালয়। এটি ১৯৫০ সালে ইটাচুনায় প্রতিষ্ঠিত হয়েছিল। এটি বর্ধমান বিশ্ববিদ্যালয়ের অধীনে কাজ করে এবং এখানে বাংলা, ইংরেজি, সংস্কৃত, ইতিহাস, রাষ্ট্রবিজ্ঞান, দর্শন, অর্থনীতি, গণিত, পদার্থবিজ্ঞান, রসায়ন, উদ্ভিদ বিজ্ঞান, প্রাণিবিদ্যা এবং পুষ্টি বিষয়ে সাম্মানিক স্নাতক কোর্স করার সুযোগ রয়েছে, ছাত্র এবং ছাত্রী উভয়ের জন্যই। ইটাচুনা রাজবাড়ীটি "বর্গী ডাঙ্গা" নামেও পরিচিত"। এই শব্দটি বর্গীদের বাংলা আক্রমণ থেকে এসেছে। মারাঠা যোদ্ধাদের এখানকার বাঙালিরা বর্গী নামে সম্বোধিত করত। একটা সময় ছিল যখন মারাঠরা চৌথ আদায় করার জন্য বারবার বাংলায় আক্রমণ করত। বিহার, উড়িষ্যা ও বাংলার নবাব (সুব-এ-দার) দ্বারা প্রদত্ত করের ১/৪ অংশ ছিল চৌথ। সেটি মারাঠারা দাবি করত। মীর হাবিবকে হত্যার পরে মারাঠা যোদ্ধারা তাদের আক্রমণ বন্ধ করে দিয়েছিল। তবে তারা উড়িষ্যার উপর নিয়ন্ত্রণ অর্জন করেছিল এবং সেই নিয়ন্ত্রণ রক্ষা করতে অনেক মারাঠা বর্গী বাংলায় থেকে গিয়ে তাদের নিজস্ব বাণিজ্য শুরু করে। তারা প্রচুর সম্পদ অর্জন করেছিল। এইরকম একজন মারাঠা যোদ্ধা কুন্দন, এই ইটাচুনাতে বসতি স্থাপন করে। বর্তমানে এরা কুন্ডু নামেও পরিচিত। ইটচুনা রাজবাড়িটি ১৭৬৬ সালে সাফল্য নারায়ণ কুন্ডুর পূর্বপুরুষদের দ্বারা নির্মিত হয়েছিল, তখন তারা কুন্দন নামেই পরিচিত ছিল। এটি এখন হুগলি জেলার একটি পর্যটন কেন্দ্রে পরিণত হয়েছে। এখন প্রাসাদটি ঐতিহ্যবাহী পান্থাবাসে (হোটেল) রূপান্তরিত হয়েছে। এটি অনেকগুলি হিন্দি এবং বাংলা চলচ্চিত্রের শুটিংয়ের স্থান হিসাবেও পরিচিত, এর মধ্যে রয়েছে লুটেরা, পরাণ যায় জ্বলিয়া রে, রাজমহল ইত্যাদি চলচ্চিত্র। "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ১ জুলাই ২০১৭।  "List of State Highways in West Bengal"। West Bengal Traffic Police। সংগ্রহের তারিখ ২ জুলাই ২০১৭।  Google maps "Bejoy Narayan Mahavidyalaya"। BNM। ১ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৩০ জুন ২০১৭।  "Bejoy Narayan Mahaviyalaya, Itachuna, Hooghly"। College Admission। সংগ্রহের তারিখ ৩০ জুন ২০১৭।  "Inside our Royal Past: A Haunting Story of the Itachuna Palace"।  "Itachuna Rajbari - Khanyan - West Bengal Tourism Destination"। youtube।  Roy, Tasmayee Laha (১৪ ফেব্রুয়ারি ২০১৭)। "Rajbaris to come up as boutique hotels"। The Economic Times। সংগ্রহের তারিখ ২৮ সেপ্টেম্বর ২০১৮।  "The Rajbaris in and around Kolkata"। সংগ্রহের তারিখ ৫ নভেম্বর ২০১৭।
জুথুস

ুথুস(Zethus)এবং অ্যাম্ফিয়ন(Amphion)গ্রীক পুরাণ অনুসারে দেবতা জিউস( Zeus)এর জমজ সন্তান। গ্রিক পুরাণে, জুথুস ছিল হেল্লেন ও ওর্সেইসের কনিষ্ঠ পুত্র এবং আইওলুস ও দোরুসের ভাই। সে দ্বিতীয় এরেখথেউসের কন্যা ক্রেউসাকে বিয়ে করে। তাদের আকাউস নামে একটিমাত্র পুত্রসন্তান ছিল। এছাড়া জুথুসের স্ত্রী ক্রেউসার সাথে একবার দ্দেবতা আপোল্লো মিলিত হয় এবং এর ফলে ইওন নামে এক পুত্রের জন্ম হয়। [১]
সৈয়দা জোহরা আলাউদ্দিন

সৈয়দা জোহরা আলাউদ্দিন বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৩৬ থেকে নির্বাচিত জাতীয় সংসদ সদস্য। সৈয়দা জোহ্‌রা আলাউদ্দিনের জন্ম মৌলভীবাজার পৌর শহরের কাজীরগাও এলাকায়। তিনি ঢাকা বিশ্ববিদ্যালয় থেকে রাষ্ট্রবিজ্ঞান বিভাগ থেকে স্নাতকোত্তর করেন। তিনি বীর মুক্তিযোদ্ধা মরহুম মো: আলাউদ্দিন চৌধুরীর স্ত্রী। তার মায়ের নাম ফাতেমা খাতুন চৌধুরী। জোহরা আলাউদ্দিন ১৯৬৭ সালে মহকুমা ছাত্রলীগের প্রাথমিক সদস্য হিসাবে রাজনৈতিক যাত্রা শুরু করে পরে জেলা ছাত্রলীগের সহ সভানেত্রীর পদে দায়িত্ব পালন করেন। ঊনসত্তরের গণঅভ্যুত্থানে সক্রিয় থাকায় কারাবরণ করেন। ১৯৭০ সালের পাকিস্তানের সাধারণ নির্বাচনে বিভিন্ন আন্দোলনে সক্রিয় অংশগ্রহণ ও ১৯৭১ সালে মুক্তিযুদ্ধে তিনি অংশগ্রহণ করেন। ৭৫ সালে শেখ মুজিবুর রহমানের হত্যাকাণ্ডের পরও তিনি কারাবরণ করেন। তিনি বাংলাদেশ মহিলা আওয়ামীলীগ মৌলভীবাজার জেলা শাখার প্রতিষ্ঠাতা সভানেত্রী ও জাতীয় মহিলা সংস্থা মৌলভীবাজার এর প্রতিষ্ঠা কালীন চেয়ারম্যান। তিনি একাদশ জাতীয় সংসদের সংরক্ষিত নারী আসন-৩৬ থেকে নির্বাচিত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান। একাদশ জাতীয় সংসদ সদস্যদের তালিকা "সংরক্ষিত নারী আসনে ৪৯ জন বিনা প্রতিদ্বন্দ্বিতায় নির্বাচিত"। সমকাল। ১৬ ফেব্রুয়ারি ২০১৯। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৯।  "সংরক্ষিত নারী আসনে বিনা প্রতিদ্বন্দ্বিতায় এমপি ৪৯ জন"। কালের কণ্ঠ। ১৭ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "শপথ নিলেন সংরক্ষিত নারী এমপিরা"। একুশে টেলিভিশন। ২০ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "সংরক্ষিত নারী আসনে জোহরা আলাউদ্দিন আ'লীগের মনোনয়ন লাভ"। ভোরের কাগজ। ২০১৯-০২-১০। সংগ্রহের তারিখ ২০১৯-১০-১৪।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। ecs.gov.bd। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "সংরক্ষিত নারী আসনে এমপি হলেন যারা"। যুগান্তর। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "শপথ নিলেন সংরক্ষিত নারী আসনের ৪৯ এমপি"। ঢাকা ট্রিবিউন। ২০১৯-০২-২০। ২০২০-০৬-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "সংরক্ষিত আসন থেকে যারা এমপি হলেন"। দৈনিক নয়াদিগন্ত। সংগ্রহের তারিখ ২০১৯-১০-১৪।  দশম জাতীয় সংসদ সদস্যদের তালিকা (২০১৪) –জাতীয় সংসদ একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা[স্থায়ীভাবে অকার্যকর সংযোগ] –বাংলাদেশ নির্বাচন কমিশন
দিওমেদে (জুথুসের কন্যা)

গ্রিক পুরাণে, দিওমেদে ছিল জুথুস ও ক্রেউসার কন্যা এবং আকাউসের বোন ও ইওনের অর্ধভগিনী। সে দেবতা পোসেইদনের পৌত্র দেইওনেউসকে বিয়ে করে। তাদের সন্তানেরা হল - কেফালুস, আক্তর, আইনেতুস, ফাইলাকুস ও আস্তেরোদিয়া।
আন্তর্জাতিক দাতব্য দিবস

আন্তর্জাতিক দাতব্য দিবস প্রতিবছর ৫ সেপ্টেম্বর পালন করা হয়। এটি ২০১২ সালে জাতিসংঘের সাধারণ অধিবেশনে ঘোষণা করা হয়েছিল। আন্তর্জাতিক দাতব্য দিবসটির মূল উদ্দেশ্য হলো ব্যক্তিকেন্দ্রিক, দাতব্য, জনহিতকর এবং স্বেচ্ছাসেবী সংস্থাগুলি তাদের জন্য বিশ্বজুড়ে দাতব্য সংক্রান্ত কার্যক্রমের জন্য সচেতনতা বৃদ্ধি এবং স্থানীয়, জাতীয়, আঞ্চলিক এবং আন্তর্জাতিক স্তরের উদ্দেশ্যে একটি সাধারণ প্ল্যাটফর্ম নিশ্চিত করা। ২০১৪ সালে, আন্তর্জাতিক দাতব্য দিবস উপলক্ষে বিভিন্ন আয়োজন এবং তহবিল উত্তোলন বিশ্বজুড়ে চলতে থাকে, এর মধ্যে রেস্তোঁরার এক দিনের লভ্যাংশ দান করা থেকে শুরু করে, বরফ বালতি চ্যালেঞ্জ ইভেন্ট, এবং কম্বল বিতরণ করার আয়োজন পর্যন্ত ছিল। বুদাপেস্টে আন্তর্জাতিক দাতব্য দিবস উপলক্ষে তেরেসা স্ট্যাচু উন্মোচিত করা৷ হয় (মাদার তেরেসা স্ট্যাচুটি আলবেনিয়া প্রজাতন্ত্রের রাষ্ট্রদূত এইচ. মীরা হোকশা এবং বুদাপেস্টের পৌরসভার অনুদান)। বুদাপেস্ট আলবেনীয় দূতাবাস এবং বুদাপেস্টের পৌরসভা কর্তৃক আন্তর্জাতিক দাতব্য দিবসের এমওএম সাংস্কৃতিক কেন্দ্রে আয়োজিত হয় এক মনোজ্ঞ চ্যারিটি কনসার্ট। "Ban Ki-Moon encourages people to give on the International Day of Charity". Blue and Green World, September 5th, 2014 By Ilaria Bertini "Honor International Day of Charity at restaurants and cafes that benefit Sacramento nonprofits". Sactown Magazine. "Movements like #icebucketchallenge show why it’s important to support international voluntary organisations ". The Guardian. "International Day of Charity: whole of society can make a difference". South African Government. "আন্তর্জাতিক দাতব্য দিবসের প্রাতিষ্ঠানিক ওয়েবসাইট"।  "The Secretary-General's message"।  https://www.un.org/en/events/observances/ Section 1 ওয়েব্যাক মেশিনে আর্কাইভকৃত ৫ সেপ্টেম্বর ২০১৯ তারিখে. Section 2 ওয়েব্যাক মেশিনে আর্কাইভকৃত ৫ সেপ্টেম্বর ২০১৯ তারিখে.
নাহিদ ইজাহার খান

নাহিদ ইজাহার খান বাংলাদেশ আওয়ামী লীগের একজন রাজনীতিবিদ ও সংস্কৃতি বিষয়ক মন্ত্রণালয়ের সাবেক প্রতিমন্ত্রী। তিনি দ্বাদশ জাতীয় সংসদের সংরক্ষিত নারী আসন-২৪ থেকে নির্বাচিত জাতীয় সংসদ সদস্য। নাহিদ ইজাহার খান ঢাকায় জন্মগ্রহণ করেন। তার পিতা শহীদ কর্নেল খন্দকার নাজমুল হুদা বীর বিক্রম। মাতা নিলুফার দিলআফরোজ বানু। তার পৈতৃক আদি নিবাস ফরিদপুর জেলার নগরকান্দা উপজেলার কোদালিয়া গ্রামে। নাহিদ ইজাহার খান বাংলাদেশ আওয়ামী লীগের রাজনীতিবিদ। তিনি একাদশ জাতীয় সংসদের সংরক্ষিত নারী আসন-২ থেকে নির্বাচিত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান। ১ মার্চ ২০২৪ সালে নাহিদ ইজাহার খানকে সংস্কৃতি বিষয়ক মন্ত্রণালয়ের প্রতিমন্ত্রী হিসেবে নিযুক্ত করা হয়। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য ও প্রতিমন্ত্রী পদ হারান। একাদশ জাতীয় সংসদ সদস্যদের তালিকা "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "সংরক্ষিত নারী আসনে ৪৯ জন বিনা প্রতিদ্বন্দ্বিতায় নির্বাচিত"। সমকাল। ১৬ ফেব্রুয়ারি ২০১৯। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৯।  "সংরক্ষিত নারী আসনে বিনা প্রতিদ্বন্দ্বিতায় এমপি ৪৯ জন"। কালের কণ্ঠ। ১৭ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "শপথ নিলেন সংরক্ষিত নারী এমপিরা"। একুশে টেলিভিশন। ২০ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "বিনা প্রতিদ্বন্দ্বিতায় ৪৯ নারী এমপি নির্বাচিত"। দৈনিক যুগান্তর। ১৬ ফেব্রুয়ারি ২০১৯। সংগ্রহের তারিখ ১১ নভেম্বর ২০২৩।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। ecs.gov.bd। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "সংরক্ষিত নারী আসনে এমপি হলেন যারা"। Jugantor। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "শপথ নিলেন সংরক্ষিত নারী আসনের ৪৯ এমপি"। Dhaka Tribune Bangla। ২০১৯-০২-২০। ২০২০-০৬-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "সংরক্ষিত আসন থেকে যারা এমপি হলেন"। Daily Nayadiganta। সংগ্রহের তারিখ ২০১৯-১০-১৪।  "নতুন সাত প্রতিমন্ত্রী কারা, কী দায়িত্ব তাদের"। বিবিসি বাংলা। ১ মার্চ ২০২৪। সংগ্রহের তারিখ ১ মার্চ ২০২৪।  জনকণ্ঠ, দৈনিক। "জাতীয় সংসদ বিলুপ্ত ঘোষণা"। দৈনিক জনকণ্ঠ || Daily Janakantha (ইংরেজি ভাষায়)। সংগ্রহের তারিখ ২০২৪-০৮-২৬।  দশম জাতীয় সংসদ সদস্যদের তালিকা (২০১৪) –জাতীয় সংসদ একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা[স্থায়ীভাবে অকার্যকর সংযোগ] –বাংলাদেশ নির্বাচন কমিশন
ইওন (পৌরাণিক চরিত্র)

গ্রিক পুরাণে, ইওন ছিল আপোল্লো ও ক্রেউসার অবৈধ পুত্রসন্তান এবং আকাউসের ও দিওমেদের অর্ধভ্রাতা। তার বংশ থেকে পরবর্তীতে ইওনীয় জাতির উদ্ভব হয়। হিব্রু বাইবেলে তাকে জাভান বলেও উল্লেখ করা হয়। Hesiod, Catalogue of Women fr. 10(a). Bromiley, Geoffrey William (General Editor) (1994). The International Standard Bible Encyclopedia: Volume Two: Fully Revised: E-J: Javan. Grand Rapids, Michigan: Wm. B. Eerdmans Publishing. pp. 971. আইএসবিএন ০-৮০২৮-৩৭৮২-৪.
খাদিজাতুল আনোয়ার

খাদিজাতুল আনোয়ার (জন্ম: ১৮ এপ্রিল ১৯৮৫) হলেন একজন বাংলাদেশি রাজনীতিবিদ। তিনি চট্টগ্রাম-২ আসনের সাবেক সংসদ সদস্য। একাদশ জাতীয় সংসদে তিনি সংরক্ষিত নারী আসন-৬ থেকে সংসদ সদস্য ছিলেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। খাদিজাতুল আনোয়ার ১৮ এপ্রিল ১৯৮৫ সালে চট্টগ্রাম জেলার ফটিকছড়ি উপজেলার নানুপুর গ্রামের কবির আহমেদ সওদাগর বাড়ি জন্মগ্রহণ করেন। তার মাতার নাম মোরশেদা আক্তার। তার পিতা ফটিকছড়ির সাবেক সংসদ সদস্য রফিকুল আনোয়ার। খাদিজাতুল আনোয়ার বাংলাদেশ আওয়ামী লীগের রাজনীতিবিদ। তিনি একাদশ জাতীয় সংসদের সংরক্ষিত নারী আসন-৬ থেকে নির্বাচিত জাতীয় সংসদ সদস্য। ২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে চট্টগ্রাম-২ আসন থেকে সংসদ সদস্য নির্বাচিত হন। খাদিজাতুল আনোয়ার ১ আগস্ট ২০২৩ সালে ওমানের রাজধানীতে অনুমতি ছাড়া রাজনৈতিক সভা করা অভিযোগে আটক হন। পরে বাংলাদেশি দূতাবাসের মাধ্যমে মুক্ত হন। বাংলাদেশের পররাষ্ট্রমন্ত্রী আটকের বিষয়টি জানা নেই বলে মন্তব্য করেন। "নির্বাচনী এলাকাঃ ৩০৬ মহিলা আসন-৬"। www.parliament.gov.bd। ২০২১-০৫-১৯ তারিখে মূল থেকে আর্কাইভ করা। সংগ্রহের তারিখ ২০২১-০৫-১৯।  "খাদিজাতুল আনোয়ার, আসন নং: ২৭৯, চট্টগ্রাম-২, দল: আওয়ামী লীগ (নৌকা)"। দৈনিক প্রথম আলো। ৭ জানুয়ারি ২০২৪। ৮ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২৪।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "দ্বাদশ জাতীয় সংসদ বিলুপ্ত"। যমুনা টিভি। সংগ্রহের তারিখ ২০২৪-০৮-০৭।  "ওমানে আ.লীগের নারী এমপিকে আটকের গুঞ্জন"। www.jugantor.com (ইংরেজি ভাষায়)। সংগ্রহের তারিখ ২০২৩-০৮-০২।  "ওমানের হোটেলে কী ঘটেছিল, জানালেন আ.লীগের সেই নারী এমপি"। www.jugantor.com। সংগ্রহের তারিখ ২০২৩-০৮-০২।  প্রতিবেদক, কূটনৈতিক (২০২৩-০৮-০২)। "ওমানে বাংলাদেশের সংসদ সদস্য আটক, পরে মুক্ত"। প্রথম আলো। সংগ্রহের তারিখ ২০২৩-০৮-০২।  "ওমানে এমপি খাদিজাতুল আনোয়ারের আটকের বিষয়ে জানা নেই: ড. মোমেন"। banglanews24.com। ২০২৩-০৮-০২। সংগ্রহের তারিখ ২০২৩-০৮-০২।  "ওমানে বাংলাদেশের নারী এমপি গ্রেপ্তার, সঠিক তথ্য কী?"। কালবেলা (ইংরেজি ভাষায়)। সংগ্রহের তারিখ ২০২৩-০৮-০২।